**RÁMCOVÁ ZMLUVA**

**O POSKYTOVANÍ STRAVOVACÍCH SLUŽIEB**

*uzatvorená v zmysle § 269 ods. 2 zákona č. 513/1991 Zb. Obchodného zákonníka*

*v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“)*

 **Zmluvné strany**

*Objednávateľ 1:* **Fakultná nemocnica s poliklinikou F.D. Roosevelta Banská Bystrica**

*Sídlo:* Nám. L. Svobodu č. 1, 975 17 Banská Bystrica

*Štatutárny orgán:* Ing. Miriam Lapuníková, MBA, riaditeľka

*IČO:* 00 165 549

*DIČ:* 2021095670

*IČ DPH:* SK 2021095670

*Bankové spojenie:* Štátna pokladnica, Bratislava

*Číslo účtu vo formáte IBAN:* SK35 8180 0000 0070 0027 8282

*Zriadená:* Zriaďovacou listinou MZ SR č. 1842/90-A/II-1 z 18.12.1990 v znení

neskorších zmien

(ďalej aj len „***objednávateľ 1***“)

*a*

*Objednávateľ 2:* **Univerzita Mateja Bela v Banskej Bystrici**

*Sídlo:* Národná č. 12, 974 01 Banská Bystrica

*Štatutárny orgán:* doc. Ing. Vladimír Hiadlovský, PhD., rektor

*Osoba oprávnená*

*na podpis zmluvy:*  doc. Ing. Vladimír Hiadlovský, PhD., rektor

*IČO:* 30232295

*IČ DPH:* SK 2021109211

*DIČ:* 2021109211

*Bankové spojenie:* Štátna pokladnica

*Číslo účtu vo formáte IBAN:* SK67 8180 0000 0070 0024 2204, SK63 8180 0000 0070 0018 0875,

SK15 8180 0000 0070 0009 5603

*Právna forma:* Verejná vysoká škola podľa zák. č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, zriadená zákonom č. 139/1992 Zb. o zriadení Univerzity Mateja Bela v Banskej Bystrici

(ďalej aj len „***objednávateľ 2“ alebo „UMB“***)

*(objednávateľ 1 a objednávateľ 2 ďalej spoločne aj „****objednávateľ****“)*

a

*Poskytovateľ:* [•]

*Sídlo:* [•]

*Štatutárny orgán:* [•]

*IČO:* [•]

*DIČ:* [•]

*IČ DPH:* [•]

*Bankové spojenie:* [•]

*Číslo účtu vo formáte IBAN:* [•]

*Zapísaný v:* [•]

(ďalej aj len „***poskytovateľ***“)

(objednávateľ a poskytovateľ *ďalej spoločne aj* „***zmluvné strany***“ a jednotlivo ako „**zmluvná strana**“)

 **Úvodné ustanovenia**

* 1. Táto Rámcová zmluva o poskytovaní stravovacích služieb (ďalej len „zmluva“) sa uzatvára ako výsledok verejného obstarávania v zmysle § 16 ZoVO zverejnená vo vestníku............... (*doplní poskytovateľ*).
	2. Poskytovateľ je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.

 **Predmet a účel zmluvy**

* 1. Na základe tejto zmluvy sa poskytovateľ zaväzuje pre objednávateľa zrealizovať a zabezpečiť poskytovanie komplexných stravovacích služieb (ďalej len „stravovacie služby“) v rozsahu a za podmienok dojednaných v tejto zmluve. Objednávateľ sa zaväzuje za riadne dodané stravovacie služby zaplatiť dojednanú odplatu riadne a včas.
	2. Účelom tejto zmluvy je zabezpečenie stravovacích služieb, ktoré zahŕňajú výrobu, prípravu, podávanie, transport a dodávku jedál pre stravovanie v rozsahu stanovenom touto zmluvou.
	3. Súčasťou realizácie stravovacích služieb sú všetky služby obvykle spojené s výrobou a dodávkou stravy.
	4. Poskytovateľ bude realizovať pre objednávateľa stravovacie služby na základe čiastkových objednávok v množstvách podľa skutočných potrieb objednávateľa, resp. podľa skutočných odberov stravovacích služieb zadaných prostredníctvom elektronického stravovacieho systému.
	5. Poskytovateľ je povinný na základe osobitnej objednávky objednávateľa zabezpečiť stravovacie služby aj v rámci spoločenských podujatí, vzdelávacích podujatí, školení a seminárov.

 Práva a povinnosti zmluvných strán

1. Pri plnení tejto zmluvy je poskytovateľ povinný postupovať s odbornou starostlivosťou a dbať na to, aby boli vyhotovené a dodané jedlá v zodpovedajúcej kvalite a kvantite podľa podmienok dojednaných v tejto zmluve, za dodržania platných právnych predpisov.
2. Zmluvné strany sú povinné poskytovať si počas celej doby plnenia tejto zmluvy vzájomnú súčinnosť, za ktorú sa považuje najmä nasledovné:
* oznamovanie si skutočností, ktoré sú dôležité pre plnenie predmetu tejto zmluvy a/alebo by mohli mať vplyv na plnenie predmetu tejto zmluvy a/alebo na kvalitu dodávaných služieb a pod.,
* zabezpečenie poverenej osoby zo strany poskytovateľa a zo strany objednávateľa, ktoré budú zodpovedné za riešenie požiadaviek týkajúcich sa predmetu plnenia zmluvy a tieto osoby budú dostupné osobne v pracovných dňoch, v čase minimálne od 08.00 hod. do 14.00 hod. a mimo uvedeného času budú dostupné telefonicky,
* poskytovať si na požiadanie vzájomné konzultácie za účelom riadnej realizácie plnenia predmetu tejto zmluvy.
1. Zmluvné strany sú povinné zrealizovať bezodkladne po nadobudnutí účinnosti tejto zmluvy osobné úvodné stretnutie v zmysle bodu 12.4 článku XII tejto zmluvy.
2. Objednávateľ má právo vytvoriť v súvislosti s plnením predmetu tejto zmluvy stravovaciu komisiu, v ktorej je poskytovateľ na výzvu objednávateľa povinný menovať min. 1 zodpovednú osobu, ktorá sa bude zúčastňovať stretnutí. Stravovacia komisia bude odborným poradným a iniciatívnym orgánom objednávateľa pre oblasť stravovania, jeho skvalitňovania a presadzovania záujmov zamestnancov objednávateľa, bude kontrolovať a vyhodnocovať plnenie zmluvných ustanovení a dodržiavanie legislatívnych noriem. Stravovacia komisia sa bude stretávať za účelom vyhodnocovania kvality poskytovaných stravovacích služieb najmenej 1-krát za kalendárny štvrťrok a vždy na vyžiadanie ktorejkoľvek zo zmluvných strán.
3. Poskytovateľ sa zaväzuje predložiť na odsúhlasenie poverenej osobe objednávateľa vopred týždenný jedálny lístok na 14 dní (2 týždne) a objednávateľ sa zaväzuje odsúhlasiť jedálny lístok najneskôr do 7 dní od predloženia.
4. Jedálny lístok poskytovateľa musí zodpovedať zásadám racionálnej výživy a čo do množstva a kvality jedla zodpovedať štandardom stravovania zaužívaným v Slovenskej republike. Jedlá zaradené v jedálnom lístku musia byť variabilné a pestré, pričom je nežiaduce, aby sa v jedálnom lístku opakovalo to isté jedlo viackrát v rámci 14 dní.

Článok V

Špecifikácia a miesto plnenia predmetu zmluvy pre objednávateľa 1

1. Poskytovateľ sa zaväzuje poskytovať objednávateľovi 1 stravovacie služby pre zamestnancov.
2. Zamestnaneckou stravou, resp. jedlom sa rozumie obed alebo večera pripravené na základe objednávky zamestnanca zo zverejneného jedálneho lístka v rámci systému dotovaného stravovania zamestnancov objednávateľa 1 v zložení polievka, hlavné jedlo a nápoj. Zamestnanecká strava a jej objednávky budú realizované podľa špecifikácií uvedených v Opise predmetu zákazky, ktorý je neoddeliteľnou súčasťou tejto zmluvy ako jej Príloha č. 1 (ďalej len „Príloha č. 1“).
3. Miestom plnenia pre objednávateľa 1 je nasledujúce výdajné miesto:
	* 1. výdaj stravy (obedov a večerí) pre zamestnancov vo výdajni FNsP FDR BB (Nám. L. Svobodu 1, Banská Bystrica – nový nemocničný areál (NNA))
	1. Miesto plnenia pre objednávateľa 1 predstavujú mimo výdajného miesta podľa bodu 5.3.1:
		1. transport a výdaj stravy (obedov) pre zamestnancov FNsP FDR BB (Nám. L. Svobodu 1, Banská Bystrica) na Oddelenie operačných sál a centrálnej sterilizácie a Zákrokových sál a robotickej chirurgie;
		2. výdaj stravy (obedov a večerí) pre zamestnancov na oddeleniach FNsP FDR BB v starom nemocničnom areáli (SNA) - Odd**e**lenie infektológie, Psychiatrická klinika (Cesta k nemocnici 1, Banská Bystrica);
		3. výdaj stravy (obedov a večerí) pre zamestnancov FNsP FDR BB (Nám. L. Svobodu 1, Banská Bystrica) na lôžkových oddeleniach;
	2. Čiastkové objednávky stravovacích služieb budú realizované prostredníctvom elektronického stravovacieho systému ............................................... (*názov doplní poskytovateľ*), ktorý umožní objednávanie stravy pre zamestnancov centrálnym zberom objednávok samostatne jednotlivými zamestnancami z jednotlivých oddelení.
	3. Elektronický objednávkový systém musí mať implementovanú možnosť využitia burzy jedál pre jedlá, ktoré už nie je možné objednať, napr. z dôvodov uplynutia časového limitu.
	4. Elektronicky objednávkový systém je povinný zabezpečiť v rámci predmetu tejto zmluvy poskytovateľ, a to vrátane všetkých potrebných súhlasov a licencií na jeho použitie v zmysle tejto zmluvy.
	5. Elektronicky systém musí byť dostupný pre všetkých zamestnancov cez internet/intranet objednávateľa 1, ako aj prostredníctvom kiosku na objednávanie stravy dostupného v priestoroch výdajne stravy v NNA.
	6. Poskytovateľ je povinný zabezpečiť, aby bol odber stravy realizovaný prostredníctvom zamestnaneckej čipovej karty alebo iným vhodným spôsobom, ktorý odsúhlasí objednávateľ 1. Čipové karty zabezpečuje a vydáva zamestnancom objednávateľ 1.
	7. Poskytovateľ je povinný zabezpečiť, aby zamestnanec mohol v prípade zrušenia stravy mimo limitného času dať jedlo do burzy, z ktorej si môže vybrať jedlo iný zamestnanec mimo limitného času.
	8. Pokiaľ zamestnanec zruší objednávku v limitnom čase, poskytovateľ nie je oprávnený účtovať zamestnancovi objednané jedlo a objednávku musí vystornovať, bez nároku na úhradu ceny za jedlo alebo inú kompenzáciu.
	9. Objednávateľ bude poskytovateľovi odovzdávať identifikačné údaje o čipových kartách výhradne v elektronickej podobe, pomocou štruktúrovaného súboru, ktorý bude obsahovať nasledovné údaje:
* Meno, priezvisko a titul zamestnanca
* Osobné číslo (unikátny)
* Nákladové stredisko
* Vonkajšie označenie čipovej karty
* Vnútorné číselný kód čipovej karty
* Dátum začiatku zaradenia zamestnanca do strediska
* Dátum konca zaradenie zamestnanca do strediska
	1. Odovzdávané dáta budú obsahovať vždy aktuálny stav osôb a priradených kariet. Poskytovateľ je povinný tieto údaje spracovávať automaticky, a to minimálne v počte štyroch dávkových príkazov denne. Poskytovateľ bude po vykonaní uzávierky dochádzky zamestnancov odovzdávať súbor obsahujúci nároky na dotácie za minulé obdobie v nasledujúcej štruktúre:
* Osobné číslo
* Dátum
* Počet nárokov na dané obdobie
	1. Elektronický objednávací systém musí umožniť prepočet cien jedál a priznaných dotácií na stravu podľa skutočnej dochádzky zamestnancov. Elektronický objednávkový systém musí umožniť objednávku stravy všetkým zamestnancov priamo v priestore výdajne – zamestnaneckej jedálne cez objednávkový terminál – kiosk a musí byť vybavený dotykovým displejom.
	2. Zamestnanec sa vždy identifikuje pomocou zamestnaneckej čipovej karty.
	3. Elektronický objednávací systém musí ďalej umožniť objednávku stravy všetkým zamestnancom pomocou internetovej/intranetovej aplikácie. Pre využitie služieb internetovej/intranetovej aplikácie objednávok musí mať každý stravník pridelené individuálne prihlasovacie meno a heslo.
	4. Po prihlásení sa stravníkovi sa musia zobraziť nasledujúce informácie:
* Meno a priezvisko stravníka
* Aktuálne čerpanie finančných prostriedkov na účte zamestnanca
* Aktuálny jedálny lístok s popisom gramáže jednotlivých surovín na 14 dní vopred
	1. Elektronický objednávkový systém musí zamestnancovi umožniť nasledujúce operácie:
* Objednávanie jedál
* Zmenu alternatívy objednaného jedla
* Rušenie objednávok
* Vloženie jedla do burzy
* Zobrazovanie podrobnej histórie účtu stravníka
* Zmenu predvoleného prístupového hesla stravníka
	1. Výstupom z elektronického objednávkového systému budú podklady pre vyúčtovanie odberu stravy formou zrážok zo mzdy zamestnanca, ktoré bude možné automatizovane spracovať so mzdovým a ekonomickým informačným systémom objednávateľa 1.
	2. Poskytovateľ je povinný zabezpečiť automatické zasielanie súborov obsahujúce minimálne tieto údaje:
* Meno a priezvisko stravníka
* Osobné číslo
* Nákladové stredisko
* Celkový počet odobratých jedál
* Celkový počet odobratých dotovaných jedál
* Výška zrážky zo mzdy
	1. Súčasťou vyúčtovania budú aj mesačné uzávierkové zostavy obsahujúce minimálne nasledujúce informácie:
	+ Sumárny prehľad odobratých jedál podľa jednotlivých cenových hladín za jednotlivé nákladové strediská
	+ Sumárny rekapitulácia nákladov (FKPS, sociálny fond, príspevok zamestnávateľa atď.) podľa jednotlivých cenových hladín
	+ Zrážky zo mzdy pre jednotlivých zamestnancov v abecednom poradí
	+ Zrážky zo mzdy pre jednotlivých zamestnancov podľa nákladových stredísk.

Článok VI

Špecifikácia a miesto plnenia predmetu zmluvy pre objednávateľa 2

* 1. Poskytovateľ sa zaväzuje poskytovať objednávateľovi 2 stravovacie služby pre zamestnancov a študentov.
	2. Zamestnaneckou stravou, resp. jedlom sa rozumie obed pripravený na základe objednávky zamestnanca zo zverejneného jedálneho lístka v rámci systému dotovaného stravovania zamestnancov objednávateľa 2 v zložení polievka, hlavné jedlo a nápoj. Zamestnanecká strava a jej objednávky budú realizované podľa špecifikácií uvedených v Prílohe č. 1 tejto zmluvy.
	3. Študentskou stravou, resp. jedlom sa rozumie obed a večera pripravené na základe objednávky študenta zo zverejneného jedálneho lístka v rámci systému dotovaného stravovania študentov objednávateľa 2 v zložení polievka, hlavné jedlo a nápoj. Študentská strava a jej objednávky budú realizované podľa špecifikácií uvedených v Prílohe č. 1 tejto zmluvy.
	4. Miestom plnenia pre objednávateľa 2 sú tieto výdajné miesta:
* výdaj stravy (obedov a večerí) pre stravníkov  vo výdajni Fakulty prírodných vied UMB (ďalej aj „FPV UMB“) (Študentský domov 1, Tajovského 40, Banská Bystrica),
* výdaj stravy (obedov a večerí) pre stravníkov  vo výdajni UMB (Študentský domov 4, Trieda SNP 53, Banská Bystrica).
	1. Objednávanie stravy objednávateľom 2 sa bude realizovať cez elektronický objednávkový systém - webovú aplikáciu WebKredit (Systém KREDIT) od spoločnosti ANETE, ktorý je aktuálne prevádzkovaný u objednávateľa 2.
	2. Informácia o objednanej strave je pre poskytovateľa anonymizovaná, tzn., že neobsahuje citlivé údaje, obsahuje údaje potrebné výlučne k realizácii dodávky stravy. Prístup k informácií o objednanej strave je podmienený zabezpečeným, šifrovaným pripojením k službe a dvojfaktorovou autentizáciou, ktorú technicky zabezpečuje objednávateľ 2. Poskytovateľ sa zaväzuje, že sa bude riadiť pokynmi objednávateľa 2 a poskytne mu súčinnosť pri požiadavkách na spôsob pripojenia k službe.

**Článok VII**

**Cena a platobné podmienky**

1. Cena je medzi zmluvnými stranami dohodnutá v zmysle zákona č. 18/1996 Z. z. o cenách v znení neskorších predpisov a jeho vykonávacej vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Cena za stravovacie služby v štruktúre ceny za dennú stravnú jednotku je špecifikovaná v Prílohe č. 2 tejto zmluvy označenej ako Cenová ponuka, ktorá je jej neoddeliteľnou súčasťou . Cena za stravovacie služby je konečná a zahŕňa všetky náklady súvisiace s realizáciou predmetu tejto zmluvy.
3. Poskytovateľ bude fakturovať stravovacie služby každému objednávateľovi osobitne, a to v rozsahu tým ktorým objednávateľom skutočne objednaného a poskytovateľom dodaného množstva stravných jednotiek (jedál) na základe mesačných faktúr.
4. Poskytovateľ je povinný fakturovať stravovacie služby poskytnuté objednávateľovi 2 nasledovným spôsobom:
	* 1. za stravné jednotky vydané študentom objednávateľa 2 vystaví poskytovateľ jednu faktúru,
		2. za stravné jednotky vydané zamestnancom objednávateľa 2 vystaví poskytovateľ dve faktúry:
* faktúru, kde cena bude zodpovedať súčinu ceny celkového počtu vydaných stravných jednotiek (t. j. súčin ceny za dennú stravnú jednotku podľa bodu 7.2 zmluvy a celkového počtu vydaných stravných jednotiek za mesiac) a príspevku objednávateľa 2 zo sociálneho fondu poskytovaného na stravovanie zamestnancov; aktuálnu výšku príspevku objednávateľa 2 zo sociálneho fondu poskytovaného na stravovanie zamestnancov sa objednávateľ 2 týmto zaväzuje oznámiť poskytovateľovi pri uzatvorení tejto zmluvy a následne vždy vopred pri každej zmene výšky tohto príspevku,
* faktúru, kde cena bude zodpovedať súčinu ceny celkového počtu vydaných stravných jednotiek (t. j. súčin ceny za dennú stravnú jednotku podľa bodu 7.2 zmluvy a celkového počtu vydaných stravných jednotiek za mesiac) a príspevku zo štátneho rozpočtu poskytovaného na stravovanie zamestnancov; aktuálnu výšku príspevku zo štátneho rozpočtu poskytovaného na stravovanie zamestnancov sa objednávateľ 2 týmto zaväzuje oznámiť poskytovateľovi pri uzatvorení tejto zmluvy a následne vždy vopred pri každej zmene výšky tohto príspevku.
1. Preddavky objednávateľ poskytovateľovi neposkytuje.
2. Zmluvné strany sa dohodli, že poskytovateľ vystaví a zašle objednávateľovi faktúru elektronicky (ďalej len „elektronická faktúra“). Za elektronickú faktúru sa pre účely tejto dohody považujú faktúry, opravné doklady k faktúram (dobropisy, ťarchopisy, storná).
3. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto dohody. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
4. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona č. 222/2004 Z. z. o dani z pridanej hodnoty v znení neskorších predpisov, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
5. Objednávateľ uhradí dohodnutú cenu poskytovateľovi na základe elektronicky vystavenej faktúry, zaslanej z e-mailovej adresy: ................ *(doplní poskytovateľ)* a doručenej:
	* 1. objednávateľovi 1 na emailovú adresu: ekonomicke@nspbb.sk a
		2. objednávateľovi 2 na emailovú adresu: fakturyrektorat@umb.sk .
6. Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
7. Elektronická faktúra sa bude považovať za doručenú druhej zmluvnej strane v okamihu zaslania emailovej správy.
8. Zmluvné strany vyhlasujú, že postup podľa tejto dohody považujú za dostatočný na to, aby nebolo možné zmeniť obsah žiadnej vystavenej elektronickej faktúry.
9. Zmluvné strany sa dohodli, že poskytovateľ doručí elektronicky vystavenú faktúru objednávateľovi spolu s prílohami najneskôr do 4 (štyroch) dní po skončení fakturačného obdobia, ktorým je kalendárny mesiac. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť dodací list, v ktorom bude uvedený celkový počet odobraných jedál osobitne. Faktúra musí obsahovať aj odvolávku na číslo tejto zmluvy.
10. Platba bude realizovaná bezhotovostným platobným prevodom. Cena sa považuje za uhradenú dňom odpísania finančných prostriedkov z účtu objednávateľa.
11. **Lehotou splatnosti  je 60 (šesťdesiat) dní odo dňa preukázateľného doručenia faktúry objednávateľovi.**
12. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy, alebo ak označenie a popis jednotlivých položiek vo faktúre sa nezhoduje s označením a popisom položiek a objednávateľ na túto skutočnosť upozorní poskytovateľa, splatnosť takejto faktúry sa ruší a poskytovateľ je povinný zaslať objednávateľovi opravený doklad. Lehota splatnosti faktúry, ktorá je 60 (šesťdesiat) dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.
13. V prípade, ak bude objednávateľ v omeškaní so splnením peňažného záväzku v zmysle tejto zmluvy, je poskytovateľ oprávnený účtovať si úrok z omeškania vo výške podľa ustanovení § 369 ods. 2 Obchodného zákonníka, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
14. V zmysle Príkazu ministra zdravotníctva SR č. 7/2017 zo dňa 25. septembra 2017 a v nadväznosti na Mandátnu zmluvu č. 257/2022, POZ 169/2022, uzatvorenú medzi objednávateľom 1 a Ministerstvom zdravotníctva SR dňa 16.03.2022, sa zmluvné strany zaväzujú k plneniu nasledujúcich povinností:
	* 1. Akékoľvek pohľadávky z tohto zmluvného vzťahu, ktoré bude evidovať poskytovateľ voči objednávateľovi 1, nie je možné postúpiť na tretiu osobu bez predchádzajúceho písomného súhlasu objednávateľa 1 v zmysle ust. § 525 ods. 2 zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je objednávateľ 1 oprávnený uplatniť si voči poskytovateľovi zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto zmluvy vylučuje možnosť podmieniť postúpenie pohľadávky súhlasom objednávateľa 1 ako dlžníka.
		2. Poskytovateľ sa zaväzuje, že neprijme vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov. V prípade ak poskytovateľ prijme vyhlásenie v rozpore s predchádzajúcou vetou objednávateľ 1 je oprávnený uplatniť si voči poskytovateľovi zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
15. Poskytovateľ berie na vedomie, že jednostranné započítanie pohľadávok štátu nie je možné. Započítanie pohľadávok štátu je možné v zmysle ust. § 8 zák. č. 374/2014 Z. z. o pohľadávkach štátu v znení neskorších predpisov len na základe písomnej dohody o započítaní pohľadávok štátu

**Článok VIII**

**Podmienky úpravy ceny**

* 1. Poskytovateľ je oprávnený požadovať len také zmeny dohodnutej ceny, ktoré vyplývajú:
1. zo zmien daňových predpisov *(zmena výšky zákonnej sadzby DPH)*,
2. zo zmien colných predpisov,
3. zo zmien legislatívy, upravujúcich rozsah cien predmetu plnenia tejto zmluvy, ktoré v čase spracovania ponuky nebolo možné predpokladať.
4. z dôvodu nárastu priemernej miery inflácie meranej harmonizovaným indexom spotrebiteľských cien pre oblasť Slovenskej republiky podľa podmienok dojednaných v tejto zmluve.
	1. Inflačná doložka:
		1. Po uplynutí 12 mesiacov od nadobudnutia účinnosti tejto zmluvy je poskytovateľ oprávnený navrhnúť zmenu dojednanej jednotkovej ceny jednotlivých položiek podľa Prílohy č. 2 tejto zmluvy v prípade ak budú splnené nasledujúce podmienky:
5. priemerná miera inflácie meraná harmonizovaným indexom spotrebiteľských cien pre oblasť Slovenskej republiky dokladovaná Štatistickým úradom SR dosiahne v priemere viac ako 2,00 % oproti kalendárnemu roku, v ktorom bola zmluva uzatvorená a
6. navrhované navýšenie pôvodne dojednanej jednotkovej ceny pre jednotlivú položku nepresiahne 5% a
7. zmenou jednotkových cien jednotlivých položiek v súhrne nebude prekročený finančný limit podľa § 5 ZoVO, ktorým by sa menil charakter zákazky zadanej v procese verejného obstarávania a navýšená hodnota plnenia bude v súlade s § 18 ods. 5 ZoVO.
	* 1. Inflačná doložka sa uplatní postupom, pri ktorom poskytovateľ doručí objednávateľovi 1 a objednávateľovi 2 písomný návrh na zmenu dojednanej jednotkovej ceny jednotlivých položiek, ktoré sú predmetom plnenia tejto zmluvy, spolu s potvrdením Štatistického úradu SR o miere inflácie v SR a s aktualizovaným rozpočtom jednotlivých položiek. Následne objednávateľ do 10 (desiatich) dní od doručenia návrhu zašle poskytovateľovi písomné vyjadrenie k navrhovanej zmene.
		2. V prípade ak s navrhovanou zmenou objednávateľ súhlasí, predloží spolu s kladným vyjadrením poskytovateľovi návrh na uzatvorenie písomného dodatku k zmluve. Poskytovateľ je v tomto prípade oprávnený uplatniť si zmenu cien na plnenie predmetu tejto zmluvy od nasledujúceho kalendárneho mesiaca po nadobudnutí účinnosti uzatvoreného dodatku.
		3. V prípade ak s navrhovanou zmenou nebude objednávateľ súhlasiť, má ktorákoľvek zo zmluvných strán právo túto zmluvu vypovedať, a to v 4 mesačnej výpovednej lehote, ktorá plynie odo dňa doručenia výpovede druhej zmluvnej strane.

**Článok IX**

**Záruka za kvalitu, zodpovednosť za škodu a sankcie**

* 1. Poskytovateľ sa zaväzuje poskytovať služby v zmysle tejto zmluvy v množstve, sortimente, kvalite a podľa technologických postupov určených príslušnými predpismi vzťahujúcimi sa na daný predmet služby, v súlade s platnou legislatívou SR a podľa požiadaviek objednávateľa zadaných v tejto zmluve a v špecifikácii predmetu zákazky. Stravovacie služby dodané v rozpore s predchádzajúcou vetou sa považujú za služby dodané s vadami.
	2. Poskytovateľ je povinný poskytovať stravovacie služby v súlade s platnými hygienickými a legislatívnymi štandardmi, zodpovedá za ich dodržiavanie u všetkých osôb zúčastňujúcich sa na príprave a výdaji stravy.
	3. Poskytovateľ je povinný mať pre prípad vzniku škody uzatvorené poistenie zodpovednosti za škodu v súvislosti so zabezpečením stravovacích služieb, a to vo výške minimálne 200.000,- Eur (slovom: dvestotisíc eur) na 1 poistné obdobie (t. j. 1 rok ) a toto poistenie je povinný udržiavať v platnosti počas celej doby trvania tejto zmluvy.
	4. Každá zmluvná strana zodpovedá za škodu, ktorú svojím konaním, opomenutím spôsobila druhej zmluvnej strane alebo tretím osobám, pokiaľ nie je v tejto zmluve upravené inak.
	5. Objednávateľ je oprávnený vykonať kontrolu kvality, kvantity, technológie príprav jedál a hygieny poskytovania stravovacích služieb aj bez predchádzajúceho oznámenia poskytovateľovi a poskytovateľ je povinný takúto kontrolu strpieť.
	6. V prípade ak objednávateľ zistí, že pri poskytovaní stravovacích služieb došlo k vadnému plneniu (v množstve, sortimente, kvalite) zo strany poskytovateľa, je povinný túto skutočnosť bezodkladne, najneskôr však do 2 (dvoch) pracovných dní, písomne nahlásiť zaslaním podnetu na emailovú adresu poskytovateľa ................................ (*doplní poskytovateľ*). Poskytovateľ je povinný vyjadriť sa k podnetu v lehote 2 (dvoch) pracovných dní odo dňa jeho doručenia s uvedením prijatých nápravných opatrení, na predchádzanie obdobných situácií v budúcnosti. V prípade ak bude v priebehu jedného kalendárneho štvrťroka podaných viac ako 10 podnetov týkajúcich sa tej istej skutočnosti, ktoré budú oprávnené, je objednávateľ oprávnený uplatniť si zmluvnú pokutu vo výške 6.000,- Eur (slovom: šesťtisíc eur), čím nie je dotknutý nárok objednávateľa na náhradu škody a právo na odstúpenie od zmluvy.
	7. V prípade ak bude zo strany poskytovateľa dodaná stravná jednotka v množstve (gramáži), ktorá nezodpovedá zadanej objednávke, a túto skutočnosť nahlási odberateľ stravy bezodkladne po vydaní stravy, je poskytovateľ povinný zamestnancovi bezodkladne dodať množstvo (gramáž) objednanej stravnej jednotky a v prípade, ak nie je možné uvedené dodať, je povinný objednanú stravnú jednotku v konte stornovať a nahradiť vzniknuté náklady na zabezpečenie náhradnej stravy, do výšky sumy stravného určenej osobitným predpisom.
	8. V prípade ak bude zo strany poskytovateľa dodaná stravná jednotka v kvalite, ktorá nezodpovedá zadanej objednávke a obvyklým kvalitatívnym parametrom, a túto skutočnosť nahlási odberateľ stravy bezodkladne po vydaní stravy poskytovateľovi, je poskytovateľ povinný bezodkladne dodať objednanú stravnú jednotku v zodpovedajúcej kvalite a v prípade, ak nie je možné uvedené dodať, je povinný objednanú stravnú jednotku zamestnancovi v konte stornovať a nahradiť vzniknuté náklady na zabezpečenie náhradnej stravy do výšky sumy stravného určenej osobitným predpisom.
	9. V prípade, ak poskytovateľ dodá obedy a/alebo večere v menšom rozsahu, ako je počet obedov a/alebo večerí objednaných na daný deň, je poskytovateľ povinný nahradiť objednávateľovi škodu spočívajúcu najmä v cene stravnej jednotky, ktoré objednávateľ pre odberateľov stravy, ktorým nebol obed a/alebo večera dodaná, zabezpečil od iného subjektu. Zároveň je poskytovateľ povinný uhradiť zmluvnú pokutu vo výške 30 % z ceny nedodaných obedov a/alebo večerí v daný deň.
	10. Objednávateľ si vyhradzuje právo pravidelnej, ako aj náhodnej kontroly poskytovaných stravovacích služieb epidemiológom objednávateľa, ktorý je povinný oznámiť výsledok predmetnej kontroly poskytovateľovi. Poskytovateľ sa zaväzuje, že bude včas odpovedať na otázky objednávateľa ohľadne dodržiavania kvality poskytovaných služieb, technologického postupu služieb. V prípade, ak výsledkom kontroly vykonanej podľa tohto odseku bude porušenie povinností poskytovateľa, je v prípade viac ako troch takýchto pochybení v priebehu kalendárneho štvrťroka uplatniť si zmluvnú pokutu vo výške 6.000,- Eur (slovom: šesťtisíc eur), čím nie je dotknutý nárok objednávateľa na náhradu škody a právo na odstúpenie od zmluvy.
	11. V prípade ak budú z jedál odobraté vzorky, ktoré budú odovzdané na kontrolu príslušnému regionálnemu úradu verejného zdravotníctva, ktorý zistí závadnosť odobratých vzoriek, je poskytovateľ povinný uhradiť objednávateľovi zmluvnú pokutu vo výške 10.000,- Eur (slovom: desaťtisíc eur) a súčasne je povinný do 7 (siedmich) dní písomne oznámiť objednávateľovi nápravné opatrenia na predchádzanie rovnakým alebo podobným situáciám, čím nie je dotknutý nárok objednávateľa na náhradu škody.
	12. V prípade ak bude poskytovateľ realizovať predmet tejto zákazky osobami nespôsobilými na manipuláciu s potravinami, prípravu a výdaj jedál je objednávateľ za každé takéto porušenie oprávnený uplatniť si zmluvnú pokutu vo výške 1.000,- Eur (slovom: tisíc eur).

Článok X

Subdodávatelia a zápis partnerov verejného sektora

1. Poskytovateľ je vzhľadom na rozsah plnenia oprávnený plniť svoje záväzky z tejto zmluvy aj prostredníctvom subdodávateľov.
2. Poskytovateľ v plnom rozsahu zodpovedá za výber svojich subdodávateľov.
3. Pokiaľ poskytovateľ použije na plnenie svojich záväzkov podľa tejto zmluvy subdodávateľa, zodpovedá tak, akoby záväzok z tejto zmluvy plnil sám.
4. Poskytovateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
5. Poskytovateľ je povinný písomne predložiť objednávateľovi na odsúhlasenie každého subdodávateľa.
6. Ak sa na poskytovateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, poskytovateľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je poskytovateľ povinný okamžite ukončiť plnenie tejto zmluvy prostredníctvom takéhoto subdodávateľa.

**Článok XI**

**Mlčanlivosť a ochrana osobných údajov**

* 1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, okrem prípadov, keď zo zmluvy alebo z príslušných všeobecne záväzných právnych predpisov vyplýva niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade, ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“.
	2. Spracovanie osobných údajov objednávateľa 1:
	3. Pri spracúvaní osobných údajov dotknutých osôb poskytovateľom, ktorý na účely ochrany osobných údajov vystupuje ako sprostredkovateľ, v mene objednávateľa 1, ktorý vystupuje v pozícií prevádzkovateľa, a ktoré spracúva pri zabezpečení stravy pre zamestnancov, na základe poverenia sprostredkovateľa prevádzkovateľom spracúvaním vymedzených osobných údajov, sa zmluvné strany zaväzujú plniť povinnosti uvedené v tomto článku zmluvy.
	4. V súlade s touto zmluvou sprostredkovateľ spracúva osobné údaje zamestnancov prevádzkovateľa. Sprostredkovateľ spracúva osobné údaje zamestnancov výlučne pre potreby zabezpečenia stravovania, vrátane objednávania stravy, výdaja stravy a súpisu odobratej stravy v kalendárnom mesiaci pre spracovanie výstupných údajov potrebných pre vykonanie zrážok zo mzdy zamestnancov za stravu, za účelom spracúvania osobných údajov zabezpečenia komplexného procesu pri poskytovaní stravovania zamestnancom a s tým spojených služieb.
	5. Sprostredkovateľ bude spracúvať osobné údaje v mene prevádzkovateľa v tomto rozsahu: *meno a priezvisko zamestnanca, osobné číslo zamestnanca, súpis odobratej stravy v príslušnom kalendárnom mesiaci, evidencia dochádzky zamestnanca.*
	6. Za dotknuté osoby sa na účely tejto zmluvy považujú zamestnanci prevádzkovateľa, ktorým je poskytované stravovanie počas trvania pracovného pomeru.
	7. Sprostredkovateľ je na základe tejto zmluvy oprávnený spracúvať osobné údaje dotknutých osôb v rozsahu: meno a priezvisko zamestnanca, osobné číslo zamestnanca, súpis odobratej stravy v príslušnom kalendárnom mesiaci, evidencia dochádzky zamestnanca, v mene prevádzkovateľa, a to výlučne pre zabezpečenie komplexného procesu pri poskytovaní stravovania zamestnancovi a s tým spojenými službami.
	8. Sprostredkovateľ je na účely podľa predchádzajúcej vety oprávnený a povinný:
	9. spracúvať osobné údaje len na základe zdokumentovaných pokynov prevádzkovateľa,
	10. získavať osobné údaje výlučne od osôb, ktoré na to určí prevádzkovateľ, a to prostredníctvom objednávacieho systému (aplikácie) sprostredkovateľa,
	11. zhromažďovať osobné údaje a ukladať ich v objednávacom systéme po dobu nevyhnutnú na dosiahnutie účelu,
	12. likvidovať osobné údaje bezodkladne po dosiahnutí účelu, najneskôr na poludnie v deň nasledujúci po dodaní stravy,
	13. vytvárať odvodené anonymizované údaje, potrebné na organizáciu prípravy stravy, na vykázanie počtov dodanej stravy a na fakturačné účely,
	14. dodržiavať ďalšie povinnosti v zmysle článku 28 ods. 3 nariadenia.
		1. Sprostredkovateľ je pri spracúvaní osobných údajov povinný postupovať v súlade s Nariadením Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica č. 95/46/ES (ďalej len „nariadenie“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, a súčasne dodržiavať pokyny prevádzkovateľa.
		2. Sprostredkovateľ je povinný zachovávať mlčanlivosť o osobných údajoch získaných od prevádzkovateľa a touto povinnosťou je povinný zaviazať aj svojich zamestnancov, ktorí prídu s osobnými údajmi získanými od prevádzkovateľa do styku. Povinnosť zachovávať mlčanlivosť platí aj po ukončení tejto zmluvy.
		3. Sprostredkovateľ je povinný zabezpečiť osobné údaje pred stratou, odcudzením, poškodením, zničením, neoprávneným prístupom, zmenou, rozširovaním.
		4. Sprostredkovateľ sa zaväzuje prijať primerané technické, organizačné a personálne opatrenia na zabezpečenie ochrany osobných údajov, ako aj na zabezpečenie práv a povinností vyplývajúcich z tejto zmluvy.
		5. Sprostredkovateľ nie je na základe tejto zmluvy oprávnený poskytovať alebo sprístupňovať osobné údaje tretím osobám, s výnimkou ak poskytnutie alebo sprístupnenie osobných údajov vyplýva z osobitných právnych predpisov alebo na základe rozhodnutia orgánu verejnej moci.
		6. Sprostredkovateľ sa zaväzuje poskytnúť prevádzkovateľovi súčinnosť pri plnení jeho povinnosti prijímať opatrenia na základe žiadosti dotknutej osoby pri uplatňovaní jej práv.
		7. Sprostredkovateľ nie je oprávnený spracúvať osobné údaje poskytnuté prevádzkovateľom prostredníctvom subdodávateľa.
		8. Prevádzkovateľ je oprávnený požadovať od sprostredkovateľa preukázanie splnenia všetkých povinností vrátane vykonania všetkých predpísaných bezpečnostných opatrení na ochranu osobných údajov.
		9. Prevádzkovateľ je oprávnený požadovať od sprostredkovateľa potvrdenie o zlikvidovaní osobných údajov a sprostredkovateľ je povinný takejto požiadavke bezodkladne vyhovieť.
		10. Prevádzkovateľ zodpovedá za úplnosť a správnosť osobných údajov poskytnutých sprostredkovateľovi a je povinný osobné údaje aktualizovať bezodkladne po tom, ako zistí chyby v osobných údajoch odovzdaných sprostredkovateľovi.

**Článok XII**

**Doba trvania Zmluvy**

1. Táto zmluva sa uzatvára na dobu určitú, a to odo dňa nadobudnutia jej účinnosti do  uvedenia novej jedálne objednávateľa 1 do prevádzky. Predpokladané obdobie trvania poskytovania stravovacích služieb je 48 (štyridsaťosem) mesiacov.
2. Táto zmluva nadobúda platnosť dňom jej podpisu oprávnenými zástupcami oboch zmluvných strán a

účinnosť dňom nasledujúcim po dni jej prvého zverejnenia v Centrálnom registri zmlúv SR.

1. Táto zmluva podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) a podľa § 47a ods. 1 zákona č. 40/1964 Zb. Občiansky zákonník v znení neskorších predpisov a v zmysle § 5a ods. 13 zákona o slobode informácií nadobúda účinnosť dňom nasledujúcim po dni jej prvého zverejnenia v Centrálnom registri zmlúv vedenom Úradom vlády Slovenskej republiky. Zmluvné strany sa dohodli a súhlasia s tým, že prvé zverejnenie zmluvy zabezpečí objednávateľ 1 a o dátume zverejnenia informuje objednávateľa 2 a poskytovateľa.
2. Zmluvné strany sú povinné zrealizovať bezodkladne po nadobudnutí účinnosti tejto zmluvy osobné úvodné stretnutie, v sídle objednávateľa 1, za účelom oznámenia nevyhnutných informácií a skutočností súvisiacich s predmetom plnenia, ako aj za účelom efektívneho nastavenia procesov, ktoré sú dôležité a významné z hľadiska plynulého prechodu stravovacích služieb na nového poskytovateľa. Obdobné stretnutie môže byť realizované následne aj opakovane, ak je to nevyhnutné, podľa požiadaviek ktorejkoľvek zo zmluvných strán, pričom druhá strana je povinná sa stretnutia zúčastniť.
3. Poskytovateľ sa zaväzuje začať s poskytovaním stravovacích služieb pre objednávateľa po nadobudnutí účinnosti tejto zmluvy k dátumu, ktorý si zmluvné strany vzájomne dohodnú na osobnom rokovaní po tom, čo bude známy oficiálny plán búracích prác v súvislosti s projektom „Rekonštrukcia a dostavba FNsP FDR BB“, pričom lehota pre poskytovateľa na začatie s poskytovaním stravovacích služieb musí byť minimálne 30 (tridsať) dní od oznámenia konkrétneho dátumu, okrem prípadu ak sa zmluvné strany výslovne dohodnú na kratšej lehote. Dohoda o dátume začatia poskytovania stravovacích služieb bude spísaná formou zápisnice z osobného rokovania, ktorá musí byť podpísaná oprávnenými zástupcami všetkých zmluvných strán.
4. V období od nadobudnutia účinnosti tejto zmluvy až do začiatku poskytovania stravovacích služieb sa poskytovateľ zaväzuje realizovať prípravné procesy (vrátane úvodného stretnutia) na zabezpečenie plynulého a bezchybného začiatku realizácie stravovacích služieb.

**Článok XIII**

**Skončenie zmluvy**

* 1. Táto zmluva zaniká:
		1. uplynutím doby, na ktorú bola uzavretá;
		2. ak sa nezačne s poskytovaním stravovacích služieb do 6 (šiestich) mesiacov odo dňa nadobudnutia jej účinnosti;
		3. písomnou dohodou zmluvných strán, ku dňu ktorý si vzájomne dohodnú;
		4. písomnou výpoveďou ktorejkoľvek zmluvnej strany z dôvodov uvedených nižšie. Výpovedná doba je 4 (štyri) mesiace a začína plynúť dňom doručenia písomnej výpovede druhej zmluvnej strane.
	2. Poskytovateľ môže od tejto zmluvy odstúpiť v prípade, ak sa objednávateľ dostane do omeškania s úhradou faktúry o viac ako 60 (šesťdesiat) dní, a to len na základe predchádzajúceho písomného upozornenia.
	3. Objednávateľ je oprávnený od tejto zmluvy odstúpiť v prípade ak poskytovateľ realizuje predmet tejto zmluvy opakovane v rozpore s touto zmluvou, najmä ak dodáva stravu v rozpore so štandardmi požadovanej kvality a kvantity obvykle u tohto druhu služieb.
	4. Zmluvu je možné ukončiť aj z dôvodov nesúhlasu objednávateľa s uplatnením inflačnej doložky za podmienok, ktoré sú upravené v tejto zmluve.
	5. Ukončenie zmluvy jedným z objednávateľov nemá vplyv na plnenie zmluvy voči druhému objednávateľovi.
	6. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia predmetu zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
	7. Zmluvné strany sa výslovne dohodli, že poskytovateľ je po skončení tejto zmluvy povinný poskytnúť objednávateľovi nevyhnutnú súčinnosť pri prechode na nového poskytovateľa služieb najmä pokiaľ ide o migráciu dát a pod.

**Článok XIV**

 **Záverečné ustanovenia**

* 1. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
	2. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z. z. Civilného sporového poriadku v znení neskorších predpisov.
	3. Túto zmluvu je možné meniť len písomnou formou, ako dodatok k zmluve, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto zmluvy.
	4. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený, a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
	5. Poskytovateľ nesmie previesť práva a povinnosti zo zmluvy na inú osobu bez predchádzajúcehopísomného súhlasu objednávateľa. Porušenie tejto povinnosti zmluvné strany považujú za podstatné porušenie zmluvy.
	6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z. z. Civilného sporového poriadku v znení neskorších predpisov.
	7. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v tejto zmluve výslovne upravené, majú prednosť požiadavky vyplývajúce zo súťažných podkladov objednávateľa v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
	8. Táto zmluva je vyhotovená v 3 (troch) rovnopisoch, z ktorých každý má platnosť originálu, s určením po jednom vyhotovení pre každú zmluvnú stranu.
	9. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
	10. Neoddeliteľnou súčasťou tejto zmluvy sú:

Príloha č. 1 – *Opis predmetu zákazky*

Príloha č. 2 – *Cenová ponuka poskytovateľa*

Príloha č. 3 – *Zoznam subdodávateľov*

|  |  |
| --- | --- |
| **Za objednávateľa 1** | **Za poskytovateľa** |
| V Banskej Bystrici, dňa  | V , dňa |
|  |  |
|  |  |
| ......................................................... | ......................................................... |
| Ing. Miriam Lapuníková, MBAriaditeľka | Meno a priezviskofunkcia |
|  |  |
| **Za objednávateľa 2** |  |
| V Banskej Bystrici, dňa |  |
|  |  |
|  |  |
| ......................................................... |  |
| doc. Ing. Vladimír Hiadlovský, PhD.rektor |  |